《雪 其九》
宋代·徐积

荀翁犹慕李膺贤，漫叟当车我执鞭。辕下两骖将逐骥，墙閒一穴欲窥天。

兵锋甚锐逢今日，铁阵横行记昔年。将钺挥金何用剑，檄书插羽不须笺。

勇骑龙子神弥俊，笑扼犀吭血正鲜。一鼓已输元帅手，双矛将解敌人肩。

我徒北首思投甲，子使西来约卷旃。自是见羸谋饵虏，却云养气欲希仙。

已严军令除添灶，但恐师期忽举烟。设若渝盟相掩袭，冲车突骑占平田。

作者简介：徐积（1028—1103）北宋聋人教官。字仲车，楚州山阳（今江苏淮安）人。因晚年居楚州南门外，故自号南郭翁。生于宋仁宗天圣六年，卒于徽宗崇宁二年，年七十六岁。政和六年（1116），赐谥节孝处士。家乡人为其建 “徐节孝祠”，明清两代均有修缮，毁于解放初期。《宋史》卷四五九有传。